സ്കൂളുകള് സാനിട്ടേഷന് ചെയ്ത് സേവാഭാരതി ചാരുംമൂട് : സ്കൂളുകള് തുറക്കുന്നതിന്റെ മുന്നോടിയായി താമരക്കുളം പഞ്ചായത്തിലെ വിവിധ സ്കൂളുകളില് സേവാഭാരതി ഞായറാഴ്ച നടത്തിയ സേവന ശുചീകരണ പ്രവര്ത്തനങ്ങളുടെ ഭാഗമായി ക്ലാസ് മുറികള് സാനിട്ടൈസ് ചെയ്ത് ശുചീകരിച്ചു. താമരക്കുളം വി. വി ഹയര് സെക്കന്ഡറി സ്കൂളിലെ 45 ക്ലാസ് റൂമുകളും പറയന്കുളം എല് പി എസ്, ചാരുംമൂട് സെന്മേരിസ് എല്. പി. എസ് എന്നീ സ്കൂളുകളിലെ 40 ഓളം ക്ലാസ് റൂമുകളും ഓഫീസ് മുറികളും സ്കൂള് പരിസരവും ഫോഗ് മെഷിനുകള് ഉപയോഗിച്ചാണ് അണുനശീകരണം നടത്തിയത്. പ്രവര്ത്തനങ്ങള്ക്ക് സേവാഭാരതി താമരക്കുളം പഞ്ചായത്ത് കമ്മിറ്റി രക്ഷാധികാരി ഗോപകുമാര് മധുരാപുരി , പ്രസിഡന്റ് ഷിനോജ് , വൈസ് പ്രസിഡന്റ് രമ ജനറല് സെക്രട്ടറി ബിജു വാസുദേവന് സെക്രട്ടറി സന്ധ്യ, എക്സിക്യുട്ടീവ് മെമ്ബര്മാരായ ജീനാറാണി, ശിവകുമാര് ,രാജേന്ദ്രന് പിള്ള, ഹരീഷ്, സേവാ പ്രമുഖ് ഷിജു എന്നിവര് നേതൃത്വം നല്കി.